ŠVENČIONIŲ RAJONO SAVIVALDYBĖS TARYBA

SPRENDIMAS

DĖL ŠVENČIONIŲ RAJONO SAVIVALDYBĖS TARYBOS 2007 M. GEGUŽĖS 22 D. SPRENDIMO NR. T-77 „DĖL ŠVENČIONIŲ RAJONO SAVIVALDYBĖS

ETIKOS KOMISIJOS SUDARYMO IR JOS NUOSTATŲ PATVIRTINIMO“

PAKEITIMO

2022 m. rugpjūčio 31 d. Nr. T-167

Švenčionys

Švenčionių rajono savivaldybės taryba n u s p r e n d ž i a:

1. Pakeisti Švenčionių rajono savivaldybės etikos komisijos nuostatus, patvirtintus Švenčionių rajono savivaldybės tarybos 2007 m. gegužės 22 d. sprendimu Nr. T-77 „Dėl Švenčionių rajono savivaldybės etikos komisijos sudarymo ir jos nuostatų patvirtinimo“ (toliau – Nuostatai):

1.1. pakeisti Nuostatų 7 punktą ir jį išdėstyti taip:

„7. Etikos komisijos posėdžiai vyksta Savivaldybės administracijos patalpose. Prireikus gali vykti išvažiuojamieji posėdžiai. Komisijos posėdis gali vykti nuotoliniu būdu ar mišriu būdu. Komisijos posėdžiai nuotoliniu būdu ar mišriu būdu vykti negali, jeigu tam raštu prieštarauja daugiau kaip pusė visų komisijos narių, išskyrus:

7.1. kai dėl nepaprastosios padėties, ekstremaliosios situacijos ar karantino komisijos posėdžiai negali vykti savivaldybės tarybos nariams posėdyje dalyvaujant fiziškai;

7.2. artimiausią numatytą nuotoliniu būdu ar mišriu būdu vyksiantį komisijos posėdį.“

1.2. pakeisti Nuostatų 15 punktą ir jį išdėstyti taip:

„15. Etikos komisijos priimti sprendimai gali būti skundžiami Vyriausiajai tarnybinės etikos komisijai per vieną mėnesį nuo sprendimo paskelbimo arba jo įteikimo valstybės politikui, dėl kurio yra priimtas sprendimas, dienos.“

2. Šis sprendimas skelbiamas Teisės aktų registre.

SAVIVALDYBĖS MERAS	RIMANTAS KLIPČIUS